Moldova lõunaosas plahvatas pühapäeva hommikul Venemaa gaasi Euroopa tarbijatele tarniva magistraaltorujuhtme lõik.    Infoagentuuri ITAR-TASS andmetel on kahjustatud üks kolmest magistraaljuhtmest, mis asub otse piiril Ukrainaga. Plahvatuse tekitatud tulekahju on juba peaaegu kustutatud.    Siiski jätkavad tuletõrjujad ja Moldovagazi töötajad sündmuskohal oma tööd, kuna torusse on  jäänud veel kümme protsenti gaasi, mis peab lõpuni väljapõlema.    Agentuuri teatel intsident ei tohiks Euroopa tarbijaid häirida - gaasitarned jätkuvad teisi kanaleid pidi.